Life Is Good

«Life Is Good» (), ամերիկացի ռեփեր Future-ի երգը՝ կանադացի ռեփեր Դրեյքի մասնակցությամբ։ Այն թողարկվել է 2020 թվականի հունվարի 10-ին։ Future-ը և Դրեյքը ձայնագրել էին համատեղ միքսթեյփ՝ «What a Time to Be Alive» (2015)։ Սպասվում է, որ այս երգը կդառնա նրանց միքսթեյփի սիքվելի առաջատար սինգլը։ Այն դեբյուտել է Billboard Hot 100 չարթի երկրորդ հորիզոնականին և դարձել է ամբողջ պատմության մեջ առաջին երգը, որն 8 շաբաթ շարունակ մնացել է այդ հորիզոնականին։ Այն Future-ի ամենաբարձր հորիզոնական զբաղեցրած երգն է։ Երգն 8 շաբաթ շարունակ անցկացրել է Roddy Rich-ի «The Box»-ից հետո՝ 2-րդ հորիզոնականին։

Նախարտադրություն և տեսահոլովակ 
2019 թվականի դեկտեմբերի վերջին, Future-ին և Դրեյքին նկատել է Ջորջիա նահանգի Ատլանտա քաղաքում՝ McDonald's-ում տեսահոլովակ նկարահանելիս։ Նկարահանումներին մասնակցել են այնպիսի արտիստներ, ինչպիսիք են 21 Savage-ը, Mike Will Made-It-ը, Lil Yachty-ն, Ժանել Մոնեն և Big Bank-ը։ Տեսահոլովակի մասին լուրը տարածվել է այն ժամանակ, երբ DJ Akademiks-ը հրապարակել է այդ տեսանյութի համար քասթինգի կոչ։ Futute-ն ավելի վաղ հրապարակել էր մի հատված, որի վրա աշխատել է դուետը, ինստագրամյան իր կայքէջի պատմության մեջ։

Երգը և տեսահոլովակը, որի ռեժիսորը Ջուլիեն Քրիսթիան Լութցն էր, թողարկվել են հունվարի 10-ի կեսգիշերին։ Երաժշտական տեսահոլովակը պատկերում է Future-ին և Դրեյքին որպես սովորական աշխատանք ունեցող մարդկանց, այդ թվում արագ սննդի աշխատողների, մեխանիկների, ՏՏ աշխատողների, Apple Store-ի ոչ բրենդային աշխատակիցների, աղբահանների, խոհարարների, սկսնակ ռեփերների և ռեժիսորների օգնականների։

Ռեմիքս 
2020 թվականի փետրվարի 15-ին երգի ռեմիքսը թողարկվել է Future-ի կողմից՝ Դրեյքի և ամերիկացի ռեփերներ DaBaby-ի և Lil Baby-ի մասնակցությամբ։ Թողարկումից երեք օր առաջ, Future-ը ծաղրել է DaBaby-ի և Lil Baby-ի վոկալը իր ինստագրամյան կայքէջում։

Ընդունելություն 
Ջեյսոն Լիփշութցը Billboard-ից գրել է, որ երգի կառուցվածքը բաժանված է երկու մասերի՝ առաջինում ելույթ է ունենում Դրեյքը, իսկ երկրորդում՝ Futute-ը; ամեն մասը տարբեր բիթ ունի։ Սա հիշեցնում է Դրեյքի նախորդ մասնակցությունը Թրևիս Սքոթի 2018 թվականի «Sicko Mode» հիթում։ The review-ն բարձր է գնահատել այն, թե ինչպես են արտիստների ոճերը համալրում միմյանց այնպես, ինչպես նրանց նախորդ աշխատանքի ժամանակ։ XXL-ը նկարագրել է արտադրությունը և գործիքավորումը որպես «երազական»։

Անձնակազմ 
Իրավունքներն ադապտացվել են Tider-ից․

 Future՝ վոկալիստ, երգի հեղինակ
 Դրեյք՝ համատեղ վոկալիստ, երգի հեղինակ
 Դ․Հիլ՝ արտադրություն, երգի հեղինակ
 OZ՝ արտադրություն, երգի հեղինակ
 Ambezza՝ համաարտադրություն, երգի հեղինակ
 Քոլին Լեոնարդ՝ մասթերինգի ինժեներ
 DaBaby՝ համատեղ վոկալիստ, երգի հեղինակ 
 Lil Baby՝ համատեղ վոկալիստ, երգի հեղինակ 
 Մոդել Ուոթքինս՝ երգի հեղինակ

Չարթեր 

Ռեմիքս

Հավաստագրումներ

Թողարկման պատմություն

Ծանոթագրություններ 

Դրեյքի երգեր
2020 երգեր
Future երգեր